《十一月二十日出京晚宿窦店》
清代·徐用仪

西出郊原又一年，年年风景总依然。峰回路转如屏列，野旷天低似笠圆。

白发渐添难却病，青镫相伴且题笺。消寒不厌村醪薄，一醉瞢腾便是仙。

作者简介：（1826—1900）清浙江海盐人，字吉甫，别字筱云。咸丰九年举人。同治初充军机章京。光绪间官总理衙门大臣、兵部尚书。义和团起，与许景澄、袁昶、立三、联元等极言民团不可深恃，外衅不可轻启。与四人同被杀。后追复原官。宣统元年追谥忠悯。